
Αναθεώρηση και επέκταση του εγκεκριμένου ρυμοτο¬ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83134/5659 (1) 

Τροποποίηση γενικού πολεοδομικού σχεδίου (ΓΠΣ) Δή¬ 
μου Ναυπάκτου (Ν. Αιτωλοακαρνανίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 19τηςπαρ. 1 τουΝ. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

3. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 29Α του 1558/1985 όπως 
αυτό προστέθηκε με το άρθρο 17 του Ν. 2081/92 (Α' 
154). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις διατάξεις της παρ. Β του άρθρου 1 του Π.Δ/τος 28 
«Καθορισμός αρμοδιοτήτων που διατηρούνται από τον 
Υπουργό και τις περιφερειακές υπηρεσίες διανομαρχια- 


κού επιπέδου του Υπουργείου Περιβάλλοντος, Χωροτα¬ 
ξίας και Δημοσίων Έργων» (Α' 9). 

7. Το 2011 /17.8.1992 έγγραφο του ΤΠ και ΠΕ Νομαρ¬ 
χίας Αιτωλοακαρνανίας προς τον Δήμο Ναυπάκτου και 
τους αρμόδιους φορείς. 

8. Το 5361/26.8.92 έγγραφο του Δήμου Ναυπάκτου 
προς τους αρμόδιους φορείς. 

9. Το 2532/22.9.92 έγγραφο της 2ης Δ.Ε.Κ.Ε. Πατρών 
Περιφέρειας Δυτικής Ελλάδος. 

10. Το Φ666/2/4864/7.10.1992 έγγραφο της ΣΤ' 
Εφορείας Προϊστορικών και Κλασσικών Αρχαιοτήτων Πε¬ 
ριφέρειας Δυτικής Ελλάδας. 

11. Το 10270/12.10.1992 έγγραφο της Δ.Ο.Υ. Ναυπά¬ 
κτου. 

12. Το 19825/255/15.10.1992 έγγραφο της Δ/νσης 
Βιομηχανικής Ανάπτυξης της Γεν. Γραμματείας Βιομηχα¬ 
νίας του Υπουργείου Βιομηχανίας, Ενέργειας και Τεχνο¬ 
λογίας. 

13. Το 139/5.10.1992 έγγραφο του Συνδέσμου Βιομη¬ 
χανιών Πελοποννήσου και Δυτικής Ελλάδος. 

14. Το 94982/10863/16.11.92 έγγραφο της Δ/νσης 
Πολ. Σχεδιασμού του Υπουργείου Περιβάλλοντος, Χωρο¬ 
ταξίας και Δημοσίων Έργων. 

15. Το 63715/4313/27.5.1993 έγγραφο της Δ/νσης 
Πολ. Σχεδιασμού του Υπουργείου Περιβάλλοντος, Χωρο¬ 
ταξίας και Δημοσίων Έργων. 

16. Το 12106/5507/10.6.93 έγγραφο της Δ/νσης 
ΕΑΡΘ του ΥΠΕΧΩΔΕ. 

17. Το γεγονός ότι οι υπόλοιποι φορείς δεν απάντησαν 
μέχρι σήμερα. 

18. Το 146/6.7.1993 υπηρεσιακό σημείωμα της Δ/ 
νσης Πολεοδομικού Σχεδιασμού. 

19. Τις 161/1991 και 104/1992 γνωμοδοτήσεις του 
Δημοτικού Συμβουλίου Ναυπάκτου. 

20. Την 9/πρακ. 8/1993 γνωμοδότηση του ΣΧΟΠ Ν. Αι¬ 
τωλοακαρνανίας. 

21. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α., 
αποφασίζουμε: 

1. Εγκρίνεται η τροποποίηση του γενικού πολεοδομικού 
σχεδίου (ΓΠΣ) Δήμου Ναυπάκτου (Ν. Αιτωλοακαρνανίας), 
που έχει εγκριθεί με την 48994/2704/5.7.1988 απόφαση 
του Υπουργού Περιβάλλοντος, Χωροταξίας και Δημοσίων 
Έργων, «Έγκριση γενικού πολεοδομικού σχεδίου (Γ.Π.Σ.) 
Ναυπάκτου - Λυγιάς και Ξηροπήγαδου Ν. Αιτωλίας και 

Ακαρνανίας» (Δ' 653) όπως φαίνεται στον χάρτη Π1.11Α 
με: 

-την αλλαγή στην Π.Ε.7 τμήματος περιοχής γενικής 
κατοικίας σε χρήση βιομηχανίας σύμφωνα με το άρθρο 5 
του από 23.2.1987 Π.Δ/τος (Δ' 166). 

- την αλλαγή χρήσης από αστικό πράσινο σε βιομηχανία 
σύμφωνα με την παραπάνω διάταξη. 

Για την ανανέωση της άδειας λειτουργίας την επέκταση 
και τον εκσυγχρονισμό των υφισταμένων βιομηχανιών επι¬ 
βάλλεται η υποβολή μελέτης περιβαλλοντικών επιπτώ¬ 
σεων σύμφωνα με την κοινή Υπουργική απόφαση 69269/ 
5387/1990 «Κατάταξη έργων και δραστηριοτήτων σε κα¬ 
τηγορίες, περιεχόμενο Μελέτης Περιβαλλοντικών Επι¬ 
πτώσεων (ΜΠΕ) καθορισμός περιεχομένου Ειδικών Περι¬ 
βαλλοντικών Μελετών (ΕΜΠ) και λοιπές συναφείς διατά¬ 


ξεις, σύμφωνα με τον Ν. 1650/86» (Β' 678). 

2. Συνοπτικά αντίτυπα του παραπάνω χάρτη, που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την 83134/1993 πράξη του δημοσιεύονται 
σε φωτοσμίκρυνση στην Εφημερίδα της Κυβερνήσεως με 
την παρούσα απόφαση. 

3. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. Τ.Γ). 2583 (2) 

Αναθεώρηση και επέκταση του εγκεκριμένου ρυμοτομι¬ 
κού σχεδίου Αχινού Ν. Σερρών και καθορισμός όρων 

και περιορισμών δόμησης στα οικόπεδα αυτού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του από 17.7.1923 Ν.Δ/τος, όπως με¬ 
ταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 1, 2, 3 και 4. 

2. Τις διατάξεις του Ν. 1337/83 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» και ειδικότερα το άρθρο 38 παρ. 1 και 2. 

3. Τις διατάξεις του από 2-4/14.5.85 Π.Δ/τος (ΦΕΚ 
225 Δ') «Μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων κα¬ 
θώς και όρων και περιορισμών δόμησης αγροτικών οικι¬ 
σμών» και ειδικότερα το άρθρο 1 παρ. 1 εδ. α. 

4. Τις διατάξεις του από 24-4/3.5.85 (ΦΕΚ 181 Δ') ΓΙ.Δ/ 
τος «Τρόπος καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμός όρων 
και περιορισμών δόμησής τους» όπως εφαρμόσθηκε για 
τον οικισμό «ΑΧΙΝΟΣ» με την με αριθ. πρωτ. ΤΠ/ΕΠΑ/ 
11508/12.5.87 (ΦΕΚ 587 Δ') απόφαση Νομάρχη Σερρών. 

5. Το εγκεκριμένο ρυμοτομικό σχέδιο Αχινού, διανομή 
1939. 

6. Την υπ’ αριθ. 34/1991/πρ.7/26.8.1991 απόφαση 
του κοινοτικού συμβουλίου Αχινού. 

7. Την υπ’ αριθ. 106/18.11.1992 γνωμοδότηση του 
Συμβουλίου Χ.Ο.Π. Ν. Σερρών. 

8. Τις διατάξεις του άρθρου 29Α του Ν. 1558/1985, 
όπως προστέθηκαν με το άρθρο 27 του Ν. 2081/1992, 
αποφασίζουμε: 

1. Εγκρίνεται η πλήρης αναθεώρηση του εγκεκριμέ¬ 
νου ρυμοτομικού σχεδίου Αχινού, σε όλα τα οικοδομικά 
τετράγωνα με αριθμούς 6 έως και 11,22 έως και 72, όπως 
φαίνονται στα με αριθ. 3 και 4 φύλλα χάρτου, σε κλίμακα 
1:1000, που συνοδεύουν την απόφαση αυτή και ειδικό¬ 
τερα: 

1.1. Την μετατόπιση, τροποποίηση των ρυμοτομικών 
γραμμών σε όλα τα Ο.Τ. του αρχικού σχεδίου ρυμοτομίας 
με αριθ. από 1 έως 78, στα Ο.Τ. του αναθεωρημένου σχε¬ 
δίου με αριθ. 6 έως και 11, 22 έως και 72. 

1.2. Την επιβολή προκηπίου πλάτους 3.00 μ. στα Ο.Τ. 
7,8,22, 23, 24, 25, 26, 28, 29,30,31,32,33,34,35,.36, 
37, 38, 39, 41,44, 46, 48, 50, 51,53, 54, 57, 59, 60, 65, 
66 και 70. 

1.3. Την επιβολή προκηπίου πλάτους 4,00 μ. στα Ο.Τ. 
7, 8, 9,11,27, 35, 36, 39, 40, 41,42, 43, 44, 45, 46, 47, 
48,49, 50, 51,52, 54, 55, 57, 58, 59, 60, 61,62,63, 64, 
65, 66, 67, 68, 69, 70, 71 και 72. 

1.4. Τον καθορισμό ειδικών χρήσεων στα παρακάτω οι¬ 
κόπεδα: 

- το υπ’ αριθ. 244 οικόπεδο στο Ο.Τ. 41 χαρακτηρίζεται 
σαν χώρος παιδικής χαράς 

- το υπ’ αριθ. 138α οικόπεδο στο Ο.Τ. 48 χαρακτηρίζε¬ 
ται σαν χώρος σχολείου - νηπιαγωγείου 

- το υπ’ αριθ. 138β οικόπεδο στο Ο.Τ. 48 χαρακτηρίζε¬ 
ται σαν χώρος αθλοπαιδειών - γηπέδου μπάσκετ 

- το υπ’ αριθ. 513 οικόπεδο στο Ο.Τ. 56 χαρακτηρίζεται 
σαν χώρος άλσος 

- το υπ’ αριθ. 400 οικόπεδο στο Ο.Τ. 65 χαρακτηρίζεται 
σαν χώρος για κοινοτικό υδραγωγείο 

- το υπ’ αριθ. 41 οικόπεδο στο Ο.Τ. 10 χαρακτηρίζεται 


σαν χώρος Εκκλησίας 

- τα υπ’ αριθ. 61,58 και 62 οικόπεδο στο Ο.Τ. 22 χαρα¬ 
κτηρίζονται σαν χώροι Εκκλησίας. 

1.5. Εγκρίνεται ο καθορισμός οικοδομικής γραμμής στις 
απέναντι ιδιοκτησίες από τις απέναντι ρυμοτομικές γραμ¬ 
μές των Ο.Τ. 9, 10, 11, 43, 44, 45 και 46. 

1.6. Εγκρίνεται ο καθορισμός ρυμοτομικής γραμμής 
στις απέναντι ιδιοκτησίες από τις ακραίες ρυμοτομικές 
γραμμές των Ο.Τ. 47, 54, 64, 69, 72, 71, 70, 57, 56. 

2. Εγκρίνεται η επέκταση του ρυμοτομικού σχεδίου Αχι¬ 
νού στα Ο.Τ. 1, 2, 3, 4, 5 αύξηση του Ο.Τ. 6, 12 έως 21 
όπως φαίνεται στα υπ’ αριθ. 1, 2 και 3 φύλλα χάρτου, σε 
κλίμακα 1:1000, που συνοδεύουν την απόφαση αυτή. 

2.1. Εγκρίνεται η επιβολή προκηπίου πλάτους 4.000 μ. 
στο Ο.Τ. 3, 4, 12, 14, 15, 16, 18, 19, 20 και 21. 

2.2. Εγκρίνεται η επιβολή προκηπίου πλάτους 6.00 μ. 
στο Ο.Τ. 16. 

2.3. Εγκρίνεται ο καθορισμός ειδικών χρήσεων στα πα-, 
ρακάτω οικόπεδα: 

- το υπ’ αριθ. 10 οικόπεδο στο Ο.Τ. 17 χαρακτηρίζεται 
σαν χώρος για κοινοτικό κατάστημα 

- το υπ’ αριθ. 9 οικόπεδο στο Ο.Τ. 17 χαρακτηρίζεται 
σαν χώρος παιδικής χαράς 

- το υπ’ αριθ. 12 οικόπεδο στο Ο.Τ. 17 χαρακτηρίζεται 
σαν χώρος για παιδικό σταθμό 

- το υπ’ αριθ. 514 οικόπεδο στο Ο.Τ. 13 χαρακτηρίζεται 
σαν χώρος πλατείας 

- το υπ’ αριθ. 2 οικόπεδο στο Ο.Τ. 5 χαρακτηρίζεται σαν 
χώρος για γήπεδο αθλοπαιδιών ποδοσφαίρου 

- το υπ’ αριθ. 515 οικόπεδο στο Ο.Τ. 1 χαρακτηρίζεται 
σαν χώρος νεκροταφείων 

-το υπ’ αριθ. 16 Ο.Τ. χαρακτηρίζεται σαν χώρος για 
Γ.Π.Σ. 

- το υπ’ αριθ. 13 οικόπεδο στο Ο.Τ. 21 χαρακτηρίζεται 
σαν χώρος για Ε.Γ.Σ. Βισαλτίας 

- το υπ’ αριθ. 516 οικόπεδο στο Ο.Τ. 21 χαρακτηρίζεται 
σαν χώρος για Ε.Γ.Σ. Βισαλτίας 

- το υπ’ αριθ. 517 οικόπεδο στο Ο.Τ. 2 χαρακτηρίζεται 
σαν άλσος, ψηλό πράσινο 

- το υπ’ αριθ. 21 οικόπεδο στο Ο.Τ. 6 χαρακτηρίζεται 
σαν χώρος Εκκλησίας. 

2.4. Εγκρίνεται ο καθορισμός οικοδομικής γραμμής στις 
απέναντι ιδιοκτησίες από τις ακραίες ρυμοτομικές γραμ¬ 
μές των Ο.Τ. 1 και 3. 

2.5. Εγκρίνεται ο καθορισμός ρυμοτομικής γραμμής 
στις απέναντι ιδιοκτησίες από τις ακραίες ρυμοτομικές 
γραμμές των Ο.Τ. 18 και 21. 

3.1. Εγκρίνονται οι παρακάτω γενικοί όροι δόμησης, 
όπως καθορίσθηκαν με την ΤΠ/ΕΠΑ/11508/12.5.87 
(ΦΕΚ 587 Δ') απόφαση Νομάρχη Σερρών και ειδικότερα 
στην παράγραφο 3.1.1., με διαφοροποίηση μόνο στον συ¬ 
ντελεστή δόμησης, δηλαδή: 

αρτιότητα: ελάχιστο εμβαδόν 400 τ.μ. με ελάχιστο πρό¬ 
σωπο 14μ. 

ποσοστό κάλυψης: 70% 

συντελεστής δόμησης: 

για τα πρώτα 100 τ.μ. επιφάνειας του οικοπέδου ο σ.δ. 
ορίζεται σε 1.60 

για τα επόμενα 100 τ.μ. επιφάνειας του οικοπέδου ο 
σ.δ. ορίζεται σε 0.80 

για τα επόμενα 100 τ.μ. επιφάνειας του οικοπέδου ο 
σ.δ. ορίζεται σε 0.60 

για το πέρα των 300 τ.μ. τμήμα του οικοπέδου ο σ.δ. 
ορίζεται σε 0.40 

μέγιστο ύψος: Ορίζεται σε 8.00μ. Σε περίπτωση που το 

έδαφος παρουσιάζει κλίση το μέγιστο ύψος μπορεί να 
φθάσει τα ΙΟ.ΟΟμ. μετρούμενο από το χαμηλότερο ση¬ 
μείο. 

3.2. Κατά τα λοιπά ισχύουν οι διατάξεις των παρ. 3.3 και 
3.4. της ΤΠ/ΕΠΑ/11508/87 απόφασης Νομάρχη Σερρών, 
για τις παρεκκλίσεις. 

4. Εγκρίνεται η διατήρηση των παρόδων στο Ο.Τ. 36, 
για επικοινωνία των οικοπέδων με αριθ. 204 και 208, στο 
Ο.Τ. 37 για επικοινωνία των οικοπέδων με αριθμούς 265, 
274, 270 και 277, στο Ο.Τ. 46 για επικοινωνία του οικοπέ¬ 
δου με αριθμό 331, στο Ο.Τ. 57 για επικοινωνία των οικο¬ 
πέδων 393 και 389, ως αποκεκλεισμένων και των οδών 
προϋφισταμένων του έτους 1923, θεωρουμένων των οι¬ 
κοπέδων κατά παρέκκλιση αρτίων και οικοδομησίμων 
κατά τα λοιπά σύμφωνα με την παρ. 3.2. 

5. Οι ειδικοί όροι δόμησης καθορίζονται όπως ορίσθη¬ 
καν με την ΤΠ/ΕΠΑ/11508/12.5.87 απόφαση Νομάρχη 


Σερρών και ειδικότερα την παρ. 4 αυτής. 

6. Κατά τα λοιπά ισχύει η ΤΠ/ΕΠΑ/11508/12.5.87 από¬ 
φαση Νομάρχη Σερρών, όπου δεν καθορίζεται διαφορε¬ 
τικά με την παρούσα και ειδικότερα η παράγραφος 6 και οι 
διατάξεις του Π.Δ/τος 24.4.85, όπως τροποποιήθηκε με 
το Π.Δ. 14.2.1987 και με το Π.Δ. 25.4.1989. 

7. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Νομαρ¬ 
χίας. 

8. Η απόφαση αυτή, μαζί με τα τέσσερα φύλλα χάρτου, 
σε κλίμακα 1:1000, που την συνοδεύουν, να δημοσιευ- 
θούν στην Εφημερίδα της Κυβερνήσεως, έχοντας ισχύ 
από την δημοσίευσή τους. 

Σέρρες, 19 Ιουλίου 1993 

Ο Νομάρχης 
ΑΝΑΣΤΑΣΙΟΣ ΛΙΑΣΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΠΠΕ οικ, 2871 (3) 

Κατηγοριοποίηση, οριοθέτηση και καθορισμός όρων δό¬ 
μησης οικισμού Καστρακίου Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του αρ. 42 παρ. 5 του Ν. 1337/83 (ΦΕΚ 
33 Α') όπως αντικαταστάθηκε από το αρ. 8 παρ. 17 του Ν. 
1512/85 (ΦΕΚ 4 Α’). 

2. Τις διατάξεις του Π.Δ. 24.4.85 (ΦΕΚ 181 Δ/3.5.85) 
περί του τρόπου καθορισμού ορίων οικισμών της χώρας 
μέχρι 2.000 κατοίκους, κατηγορίες αυτών, και καθορι¬ 
σμός όρων και περιορισμών δόμησής τους, όπως αυτό συ¬ 
μπληρώθηκε, τροποποιήθηκε και ισχύει σήμερα. 

3. Τις προτάσεις των ιδιωτών μελετητών μηχανικών 
στους οποίους ανατέθηκε σχετική μελέτη στα πλαίσια του 
προγράμματος των ανοικτών πόλεων που αφορούν στον 
προσδιορισμό των ορίων των υπ’ όψη οικισμών που τους 
χαρακτηρίζουν συνεκτικούς, μεσαίους αδιάφορους και 
φθίνοντες. 

4. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους ίδιους μελετητές κατά τις 
υποδείξεις των σχετικών προδιαγραφών του τότε ΥΧΟΠ. 

5. Το υπ’ αριθ. 969/22.6.1993 έγγραφο του Δασαρ¬ 
χείου Λιδωρικίου. 

6. Την 50/1993 απόφαση του Κοινοτικού Συμβουλίου 
Καστρακίου. 

7. Την από 23 Ιουλίου 1993 ομόφωνη γνωμοδότηση του 
Συμβουλίου Χ.Ο.Π. Ν. Φωκίδας (πρακτικό 40/93, 9ο 
θέμα), αποφασίζουμε: 

Κατατάσσουμε τον οικισμό Καστρακίου της Κοινότητας 
Καστρακίου Ν. Φωκίδας στις κατηγορίες των συνεκτικών 
μικρών, αδιάφορων και φθινόντων. 

Καθορίζουμε τα όρια του οικισμού αυτού με στοιχεία Α - 
Β-Γ-Δ-Ε-Ζ-Η-Ζ'-Α'-Β’-Γ'-θ'-Ι-Κ-Λ-Μ- 
Ν---0-Π-Ρ-Σ-Τ-Υ-Φ-Χ-Α, όπως αυτά φαίνο¬ 
νται στο σχεδιάγραμμα που συνοδεύει αναπόσπαστα την 
παρούσα απόφαση, το οποίο συντάχθηκε βάσει στοιχείων 
χαρτών και επιτόπιου ελέγχου. 

Καθορίζουμε τους παρακάτω γενικούς και ειδικούς 
όρους και περιορισμούς δόμησης: 

Α) ΓΕΝΙΚΟΙ ΟΡΟΙ ΔΟΜΗΣΗΣ 

Α1) Εντός των ορίων του οικισμού ισχύουν οι γενικοί 
όροι δόμησης που προβλέπονται από το Π.Δ. 24.4.85 
(ΦΕΚ 181 Δ/3.5.85) όπως αυτό συμπληρώθηκε και τρο¬ 
ποποιήθηκε και ισχύει σήμερα. Για το κεντρικό τμήμα με 
τα στοιχεία 1 -2-3-4-5-6-7-8-9-10-11-12- 
13-14-15-16-1 ορίζεται αρτιότητα: Πρόσωπο 12 μ. 
εμβαδό 300 μ2 και για το υπόλοιπο τμήμα (μη κεντρικό) 
ορίζεται αρτιότητα: Πρόσωπο 15 μ εμβαδό 600 μ2. 

Α2) Κατά παρέκκλιση εντός των ορίων των οικισμών θε¬ 
ωρούνται άρτια τα οικόπεδα με όποιο εμβαδόν είχαν την 
3.5.85, ημέρα δημοσίευσης του από 24.4.85 Π.Δ. 

Β) ΕΙΔΙΚΟΙ ΟΡΟΙ ΔΟΜΗΣΗΣ 

Εκτός από τους ειδικούς όρους δόμησης που αναγρά¬ 
φονται στην καρτέλα που συνοδεύει την παρούσα επιβάλ¬ 
λονται και οι εξής: 

Β1) Υποχρεωτική κατασκευή κεραμοσκεπούς στέγης 
μέγιστης κλίσης 35% σε ποσοστό τουλάχιστον 80% της 
πραγματοποιούμενης κάλυψης του κτιρίου, έστω και αν 
προβλέπεται ή υπολείπεται κατασκευή ορόφου καθ’ 
ύψος. 

Β2) Οι εξώστες πρέπει να απέχουν μεταξύ τους ελάχι¬ 


στη απόσταση 1 μ να μην υπερβαίνουν την διάσταση των 5 
μ παράλληλα προς την αντίστοιχη όψη του κτιρίου. Συνε¬ 
χόμενοι γωνιακοί εξώστες δεν επιτρέπονται. 

Β3) Τα κουφώματα θα πρέπει να είναι ξύλινα καρφωτά, 
περσιδωτά ή ταμπλαδωτά. 

Β4) Παρέκκλιση από τα παραπάνω Β1, Β2, Β3 επιτρέ¬ 
πεται μετά από έγκριση της ΕΠΑΕ. 

Β5) Οι μελέτες κτιρίων και εγκαταστάσεων που αναγεί- 
ρονται στη ζώνη εμφάνισης των Εθνικών Δρόμων χορη¬ 
γούνται μετά από έγκριση της ΕΠΑΕ. 

Γ) ΛΟΙΠΟΙ ΟΡΟΙ 

Γ1) Κάθε οικόπεδο για να είναι οικοδομήσιμο πρέπει να 
είναι πρόσωπο σε κοινόχρηστο χώρο καθ’ όλο το μήκος 
του προσώπου του και ειδικότερα: 

Γ1.1) Σε υπάρχοντα κοινόχρηστο χώρο ελάχιστου πλά.- 
τους 6.00 μ. Όπου το πλάτος αυτό υπολείπεται των 6.00 
μ πρέπει να παραχωρείται σε κοινή χρήση με συμβολαιο¬ 
γραφική πράξη λωρίδα τόσου πλάτους ώστε μέχρι τον 
άξονα του υπάρχοντος δρόμου να επιτυγχάνεται το ήμισυ 
του απαιτητού πλάτους των 6,00 μ ήτοι 3.00 μ. Της παρα¬ 
πάνω ρύθμισης εξαιρούνται τα τμήματα του οικοπέδου 
που καταλαμβάνονται από οικοδομές. Σε περίπτωση κα¬ 
τεδάφισης των παραπάνω οικοδομών καθώς και για οικό¬ 
πεδα κατά παρέκκλιση άρτια η παραχώρηση θα γίνεται 
σύμφωνα με την παρ. 4 του αρ. 6 του Π.Δ. 14-4/3.5.85, 
όπως ισχύει σήμερα. 

Γ1.2) Όταν δημιουργείται κοινόχρηστος χώρος από κοι¬ 
νού από όμορους ιδιοκτήτες με συμβολαιογραφική πράξη 
παραχώρησης σε κοινή χρήση, αυτός πρέπει να έχει πλά¬ 
τος 6.000 μ. 

Γ1.3) Όταν δημιουργείται κοινόχρηστος χώρος κατά 
του ορίου ιδιοκτησίας, και εφ’ όσον δεν έχει γίνει η από 
κοινού παραχώρηση της προηγουμένης παραγράφου θα 
πρέπει με συμβολαιογραφική πράξη να τίθεται σε κοινή 
χρήση λωρίδα οικοπέδου πλάτους 4.00 μ οπότε η οικοδο- 
μησιμότητα θα ισχύει μόνο για την ιδιοκτησία που κάνει 
την παραχώρηση. Η κατάτμηση και οικοδομησιμότητα των 
όμορων οικοπέδων με χρήση του παραχωρηθέντος κοινό¬ 
χρηστου χώρου δεν επιτρέπεται παρά μόνο μετά από 
αμοιβαία παραχώρηση με συμβολαιογραφική πράξη λωρί¬ 
δας οικοπέδου ελάχιστου συνολικού πλάτους 8.00 μ. 

Γ1.4) Σε γωνιακά οικόπεδα εφαρμόζεται η παρ. Γ1.1 σε 
όλα τα πρόσωπα του οικοπέδου. Μπορεί να εφαρμοσθεί η 
παρ. 4 αρ. 6 του Π.Δ. 24-4/3.5.85 όπως ισχύει στα πέραν 
του ενός πρόσωπα. 

Γ1.5) Προϋπόθεση για την πραγματοποίηση της παρα¬ 
χώρησης της οικοπεδικής λωρίδας των παραπάνω περι¬ 
πτώσεων είναι η έγκριση από την αρμόδια για την χορή¬ 
γηση της οικοδομικής άδειας αρχή. 

Γ2) Η οικοδομή στα οικόπεδα μεγαλύτερα των 400 μ2 
πρέπει να απέχει 2.50 μ από τα όρια του οικοπέδου και την, 
γραμμή δόμησης. Αν με την εφαρμογή της απόστασης των 
2.50 μ από τα όρια δεν μπορεί να κατασκευασθεί κτίριο 
πλάτους 7.00 μ, επιτρέπεται η επαφή αυτού με τα όρια. 

Γ3) Σε οικόπεδα επιφανείας μικρότερης των 500 μ2 και 
βάθους μεγαλύτερου των 12.00 μ, η οικοδομή θα απέχει 
ελάχιστη απόσταση 2.50 μ από την γραμμή δόμησης. Πα¬ 
ρέκκλιση από την παρούσα θα εγκρίνεται από την ΕΠΑΕ 
που θα καθορίζει την ελάχιστη απόσταση αντί αυτής των 
2.50 μ. 

Γ4) Οι οικοδομές επί του Εθνικού Δρόμου Ναυπάκτου 
Ιτέας τοποθετούνται σε απόσταση 45 μ από τον άξονα του 
δρόμου. 

Γ5) οι οικοδομές επί του αδδμητου τμήματος του Εθνι¬ 
κού Δρόμου Λιδωρικίου - Ναυπάκτου (Ν - Μ) τοποθετού¬ 
νται σε απόσταση 30 μ από τον άξονα του δρόμου. 

Γ6) Στα οικόπεδα που εμπίπτουν στο μη κεντρικό τμήμα 
του οικισμού και έχουν πρόσωπο στον δρόμο ΕυπαλΙου - 
Καστρακίου - Ναυπάκτου η οικοδομή θα τοποθετείται σε 
απόσταση 4 μ από το όριο της οδού και πάντως σε από¬ 
σταση τουλάχιστον 8 μ από τον άξονα αυτού. 

Γ7) Οι οικοδομές στο τμήμα απ’ όπου διέρχονται γραμ¬ 
μές μεταφοράς υψηλής τάσης της ΔΕΗ πρέπει να απέ¬ 
χουν απόσταση 30 μ από την προβολή στο έδαφος του 
άξονα της γραμμής μεταφοράς. Τα τμήματα των οικοπέ¬ 
δων που εμπίπτουν στο συνολικό Πλάτος των 60 μ εκατέ¬ 


ρωθεν του άξονα αυτού δεν συνυπολογίζονται στο εμβαδό 
των οικοπέδων ούτε συμμετέχουν στον καθορισμό αρτιό¬ 
τητας αυτών. 

Η παρούσα να δημοσιευθεί στην Εφημερίδα της Κυβερ- 
νήσεως μαζί με το τοπογραφικό που τη συνοδεύει και έχει 
θεωρηθεί την 1.9.1993 από το Τμήμα Πολεοδομίας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού και του 
οικείου ΟΤΑ. 

Άμφισσα, 1 Σεπτεμβρίου 1993 

Ο Νομάρχης 
ΔΗΜΗΤΡΙΟΣ ΚΟΝΙΣΤΗΣ 











